Evit Xun Zi ez eo an dào an doare denel da ren ur vro ha da vevañ enni – pell diouzh dào Lao Zi hag an Daoegezh a gaver roudoù anezhañ e skridoù Meng Zi ivez. Hervezañ e oa bet an Hent dizoloet gant fured an henamzer, ha ne chome nemet heuliañ o alioù da ober a-benn sevel ur gevredigezh peochus, stabil ha pinvidik. Pellaat diouzh an Hent evel ma oa bet termenet na gasje nemet dan dizurzh a oa o ren, dres, da vare ar Stadoù Brezelour.